Държавен вестник, бр. 65, 2009 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  65
другата договаряща страна, по молба на това 
лице  се отпуска или възстановява в съответ­
ствие с тази спогодба от датата на влизане в 
сила на тази спогодба, при условие че преди 
това определените права не са породили ед­
нократно плащане.
6. Ако заявлението, посочено в параграфи 4 
и 5 на този член, се подава в рамките на две 
години от влизане в сила на спогодбата, пра­
вата според спогодбата се придобиват от тази 
дата. Ако заявлението, посочено в параграфи 4 
и 5, се подава след изтичането на двугодишния 
период от датата на влизане в сила на спогод­
бата, правата, които не са били загубени или 
не са забранени с ограничение, се придобиват 
от датата на подаване на заявлението, освен 
когато се прилагат по-благоприятни разпоред­
би от законодателството на която и да е от 
договарящите страни.
Член 35
Валидност и денонсиране на спогодбата
1. Спогодбата остава в сила за неопределен 
период.
2. Всяка договаряща страна може по всяко 
време да денонсира спогодбата. Такова денон­
сиране влиза в сила от 31 декември поне 12 
месеца след датата на писменото му обявяване 
пред другата договаряща страна по диплома­
тически път.
3. Ако тази спогодба бъде денонсирана, 
всякакво право на обезщетения, придобито в 
съответствие с нея, се запазва.
Член 36
Влизане в сила
Спогодбата влиза в сила от първия ден на 
третия месец, следващ месеца, в който дого­
варящите страни са се уведомили взаимно в 
писмена форма по дипломатически път, че са 
спазили всички национални законови изисква­
ния за влизането в сила на спогодбата.
В потвърждение на горното, долуподпи­
саните, бидейки надлежно упълномощени за 
същото, подписаха тази спогодба.
Съставена в Ерусалим на 25 март 2008 г., 
което съответства на 18-ия ден на Адар Б 5768 
по Еврейския календар, в два оригинални 
екземпляра на български, иврит и английски 
език, като всички текстове имат еднаква сила. 
В случай на различия в тълкуването се дава 
предимство на английския текст.
За правителството на	
За правителството на
Република България:	
Държавата Израел:
Емилия Масларова,	
Ципи Ливни,
министър на труда и	
заместник министър-
социалната политика	
председател и министър
	
на външните работи	
10243
ДЪРЖАВНА АГЕНЦИЯ 
ЗА ИНФОРМАЦИОННИ 
ТЕХНОЛОГИИ И СЪОБЩЕНИЯ
СПОРАЗУМЕНИЕ
между правителството на Република България 
и правителството на Република Узбекистан за 
сътрудничество в областта на информационните 
технологии и съобщенията
(Утвърдено с Решение № 173 от 20 март 2009 г. 
на Министерския съвет. В сила от 2 юли 2009 г.)
Правителството на Република България 
и правителството на Република Узбекистан, 
наричани оттук нататък „договарящи страни“,
в съответствие с Договора за приятелски 
отношения и сътрудничество между Република 
България и Република Узбекистан, подписан в 
София на 24 юни 1998 г.,
в желанието си да развиват двустранните 
отношения между Република България и Ре­
публика Узбекистан,
като имат предвид, че добрите отношения в 
областта на съобщенията и информационните 
технологии представляват важен фактор за 
напредъка на тези отношения, както и за ико­
номическото и социалното развитие и за бла­
госъстоянието на населението на двете страни,
като подчертават взаимния интерес за уста­
новяване на по-тясно сътрудничество в областта 
на съобщенията и информационното общество 
на основата на равни и преференциални условия 
и на традиционно добрите взаимоотношения,
се договориха за следното:
Член 1
Отношенията в областта на съобщенията и 
информационните технологии между Република 
България и Република Узбекистан се осъщест­
вяват в съответствие с разпоредбите на техните 
национални законодателства, препоръките и 
резолюциите на Международния съюз по да­
лекосъобщения (МСД) и на основата на това 
споразумение.
Член 2
Договарящите страни вземат всички необхо­
дими мерки в рамките на своите компетенции 
за непрекъснатото развитие и усъвършенстване 
на качеството на съобщителните връзки и ин­
формационните технологии между двете страни, 
както и за осигуряването на тяхната надеждност.
Член 3
В случай на стихийни бедствия или извънред­
ни ситуации договарящите страни осъществяват 
с приоритет пренасянето на съобщения през 
своята национална мрежа и съобщителни канали.
Член 4
4.1. Договарящите страни осъществяват 
сътрудничеството чрез: